અંડરટોન કૂલ હોય તેને પિંક, રેડ શેડ્ઝ સારા લાગે છે. જેનો અંડરટોન વોર્મ હોય તેને ઓરેંજ, બ્લડ રેડ, મરૂનીઝ શેડ્ઝ સારા લાગે છે. જેને ન્યૂટ્રલ હોય તેને ચોકલેટ બ્રાઉન, પર્પલ, વાઇન કલર જેવા શેડ્ઝ સારા લાગશે. અત્યારે લિપસ્ટિકને 3D અને રોઝી લિપ જેવી ઇફેક્ટ પણ આપે છે એના માટે લિપ લાઇનર બ્લેક કલરનું વાપરી અંદરથી એને થિક કરવી. અને અંદર ડાર્ક મરૂન કલર વાપરવો. જ્યારે પણ લિપસ્ટિક લગાવો ત્યારે એનો કોટ કર્યા બાદ ડ્રાય ટીશ્યૂને હોઠ વચ્ચે દબાવી દો જેથી વધારાની લિપસ્ટિક નીકળી જશે. ત્યારબાદ બ્રશથી બીજો કોટ લગાવો જેનાથી હોઠ પર શાઇન આવી જશે. બીજો કોટ લગાવશો એટલે લિપ લાઇનર નીકળી જશે અને લિપસ્ટિકનો જે શેડ છે એ સેટ થઇ જશે અને તમારા હોઠ શેપમાં દેખાશે. લિપસ્ટિક પર શાઇન આપવા માટે લિપગ્લોસનો બને ત્યાં સુધી ઓછો ઉપયોગ કરો. તમે ગોલ્ડન કલરનું હાઇલાઇટર વાપરી શકો છો. જે અત્યારે પાર્ટી, ફંક્શન રીસેપ્શનમાં યુવતીઓ ખાસ લગાવે છે. રાતના સમયે ફંક્શન કે પાર્ટીમાં આ પ્રકારની લિપસ્ટિક અને હાઇલાઇટર વધુ ઉઠાવ આપશે.